Istun, vahin tõtt… kookospähkliga. Sügavas nõutuses. Tegelikult on üsna kindel, et suure hambulise kööginoaga annab ta pooleks saagida, aga kuna ma tollega end kunagi juba veristanud olen, tuleb veel julgust koguda. Tont võtaks, mul pole isegi isu kookospähkli järele, tahan hoopis proovida helmekaktust koorepoolikusse istutada - epifüüdile võiks ju meeldida, ja praegu potis kiratseb teine miskipärast.